UP के तर्ज पर नुकसान का हर्जाना उपद्रवियों से वसूलने की मांग
Ram Navami Violence SC Hearing Update बता दें कि 30 मार्च को रामनवमी पर पश्चिम बंगाल, बिहार, गुजरात, यूपी, महाराष्ट्र, कर्नाटक, झारखंड और तेलंगाना में हिंसा हुई थी।
देश के कुछ राज्यों में रामनवमी शोभायात्रा के दौरान हुई हिंसा को लेकर सुप्रीम कोर्ट में याचिका दाखिल की गई थी, जिस पर कोर्ट आज यानी 17 मार्च को सुनवाई करेगा। ये याचिका हिंदू फ्रंट फॉर जस्टिस ने दाखिल की थी।
संगठन ने याचिका में कहा कि यह दंगे पहले से ही प्लांड थे। याचिका में कोर्ट से हिंसा प्रभावित राज्यों के मुख्य सचिवों से रिपोर्ट तलब करने की मांग की गई है। साथ ही हिंसा में घायल लोगों और उनकी संपत्ति को हुए नुकसान का हर्जाना वसूलने की भी मांग की गई है।
याचिकाकर्ता का कहना है कि यूपी की तर्ज पर हिंसा में हुए नुकसान का हर्जाना उपद्रवियों से ही वसूला जाए।
बता दें कि 30 मार्च को रामनवमी पर पश्चिम बंगाल, बिहार, गुजरात, यूपी, महाराष्ट्र, कर्नाटक, झारखंड और तेलंगाना में हिंसा हुई थी।
बंगाल में दो समुदायों में हिंसा, 15 लोग घायल
बंगाल के हावड़ा और नॉर्थ दिनाजपुर जिले में विश्व हिंदू परिषद के रामनवमी जुलूस के दौरान दो समुदायों के बीच हिंसा हुई थी। 24 घंटे बाद हावड़ा के शिबपुर में दोबारा पत्थरबाजी हुई। इसमें तीन पुलिसवालों समेत करीब 15 लोग घायल हुए। 10 से ज्यादा वाहनों को जला दिया गया। 20 से ज्यादा दुकानों में तोड़फोड़ की गई।
बंगाल और महाराष्ट्र में रामनवमी के एक दिन बाद शुक्रवार को फिर हिंसा भड़क गई। उपद्रवियों ने हावड़ा और संभाजीनगर में मंदिरों पर पत्थरबाजी की। इससे पहले गुरुवार को देशभर में रामनवमी के मौके पर राज्यों में हिंसा और आगजनी की खबरें भी सामने आई थीं।
इसके अलावा गुजरात के वडोदरा, महाराष्ट्र के छत्रपति संभाजीनगर-जलगांव, पश्चिम बंगाल के हावड़ा-इस्लामपुर और उत्तर प्रदेश के लखनऊ में दो समुदायों के बीच झड़प के बाद पथराव और आगजनी की घटनाएं हुईं थी। बिहार के सासाराम और नालंदा में भी हिंसा की तस्वीरों सामने आईं। नालंदा के बिहारशरीफ में फायरिंग हुई है, जिसमें 7 लोगों को गोली लगी है। दो गुटों में पत्थरबाजी भी हुई। घरों पर बम भी फेंके गए थे।
रामनवमी शोभायात्रा के दौरान हुई हिंसा से जड़ी अन्य खबरें भी पढ़ें...
बंगाल में रामनवमी पर हिंसा, हिंदू बोले- हम पर छतों से पत्थर बरसाए गए
पश्चिम बंगाल के हावड़ा में 30 मार्च को रामनवमी जुलूस के दौरान हिंसा हुई। उस जगह अब पुलिस ड्रोन से चप्पे-चप्पे पर नजर बनाए हुए है। CCTV फुटेज खंगाले जा रहे हैं। लोगों से पूछताछ की जा रही है। शिबपुर का बाजार खुल चुका है, लेकिन रोज की तरह मार्केट में भीड़ नहीं है। लगातार दो दिन हुई हिंसा के बाद से लोगों में डर है कि कहीं फिर पत्थरबाजी शुरू न हो जाए। पढ़ें पूरी खबर...